
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 171 
                                                            din 29 noiembrie 2024
                privind prelungirea, preluarea şi modificarea unor contracte de închiriere având ca obiect 

        teren ocupat de construcții – garaj

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 31.403/07.10.2024 şi la Consiliul Local Sighișoara cu nr. 36.314/15.11.2024, de referatul de aprobare, înregistrat cu nr. 31.404/07.10.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 29.165/18.09.2024, formulată de domnul Albert Ioan, prin care solicită preluarea contractului de închiriere nr. 746/2006, așa cum a fost modificat și completat prin actele adiționale nr. 1/30.12.2011, nr. 2/28.12.2016 şi nr. 3/17.12.2021, având ca obiect terenul situat în municipiul Sighișoara, str. Griviţei, f. nr., în suprafață de 18 mp., cu destinația de teren parcare acoperită, ocupat de construcţia – garaj, ca urmare a dobândirii în proprietate a construcției, de la actualii chiriași ai terenului, domnul Marcu Ioan şi soţia Marcu Rodica, conform contractului de vânzare, încheiat în data de 18 septembrie 2024 și autentificat de B.I.N. Melinte Una Livia Manuela, cu încheierea de autentificare nr. 438/18.09.2024, anexat cererii formulate;
Având în vedere cererea înregistrată la Municipiul Sighișoara cu nr. 28.893/17.09.2024, formulată de domnul Turbatu Cătălin - Alexandru, prin care solicită preluarea contractului de închiriere nr. 730/2006, așa cum a fost modificat și completat prin actele adiționale nr. 1/06.09.2011, nr. 2/01.09.2016 şi nr. 3/27.08.2021, având ca obiect terenul situat în municipiul Sighișoara, Aleea Margaretelor, f. nr., lot 1, în suprafață de 16,50 mp., cu destinația de teren ocupat de construcţia – garaj, ca urmare a dobândirii în proprietate a construcției, de la actualul chiriaș al terenului, domnul Grigoraş Teodor, conform contractului de vânzare - cumpărare, încheiat în data de 30.07.2024, anexat cererii formulate;
Având în vedere că se impune prelungirea contractului de închiriere nr. 184/1999, așa cum a fost modificat și completat prin actele adiționale nr. 1/1999, nr. 2/01.11.2009, nr. 3/31.10.2014 şi 4/31.10.2019, având ca obiect terenul situat în municipiul Sighișoara, str. N. Bălcescu, f. nr., în suprafață de 16,50 mp., cu destinația de teren ocupat de construcţia – garaj, încheiat între Municipiul Sighişoara şi domnul Istok Mihai; 
Ținând cont de clauza din contractele de închiriere amintite, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

             Având în vedere faptul că, Municipiul Sighișoara ca unitate administrativ - teritorială, deține rangul de posesor al terenurilor antemenționate, în exercitarea stăpânirii acestora comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunurilor, precum și folosința acestora prin posibilitatea utilizării bunurilor și a culegerii fructelor acestora;

Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunurile, acestea fiind stăpânite în materialitatea lor, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilele de natură teren, care fac obiectul contractelor de închiriere amintite mai sus, se află situate în intravilanul Municipiului Sighişoara şi sunt cuprinse în listele de inventar ale Municipiului Sighişoara – domeniul public;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare, precum și cele ale Legii nr. 207/2015 privind Codul de procedură fiscală, cu modificările și completările ulterioare, potrivit cărora se impune modificarea art. 7, art. 15 şi respectiv art. 20 din contractele de închiriere având ca obiect teren ocupat de construcţii – garaj;
Ținând cont de faptul că în urma preluării, modificării și prelungirii contractelor de închiriere se aduc venituri suplimentare la bugetul local;

Având în vedere Raportul de specialitate al Direcției Arhitect Șef – Compartimentul Administrarea Domeniului Public şi Privat, înregistrat cu nr. 31.406/07.10.2024, prin care se propune prelungirea, preluarea şi modificarea unor contracte de închiriere având ca obiect teren ocupat de construcții – garaj;

   Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
       H O T Ă R Ă Ş T E:
           
Art. 1. (1) Se aprobă preluarea, începând cu data de 01.12.2024, de către domnul Albert Ioan, a contractului de închiriere nr. 746/2006, așa cum a fost modificat și completat prin actele adiționale nr. 1/30.12.2011, nr. 2/28.12.2016 şi nr. 3/17.12.2021, având ca obiect terenul situat în municipiul Sighișoara, str. Griviţei, f. nr., în suprafață de 18 mp., cu destinația de teren parcare acoperită, ocupat de construcţia – garaj, ca urmare a dobândirii în proprietate a construcției, de la actualii chiriași ai terenului, domnul Marcu Ioan şi soţia Marcu Rodica, conform contractului de vânzare, încheiat în data de 18 septembrie 2024 și autentificat de B.I.N. Melinte Una Livia Manuela, cu încheierea de autentificare nr. 438/18.09.2024.

(2) Durata termenului de închiriere rămasă din durata iniţială de cinci ani a contractului de închiriere este de 2 (doi) ani şi 1 (una) luni, respectiv de la data de 01.12.2024 până la data de 31.12.2026, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 1 alin. (1) din prezenta hotărâre și va fi indexat cu indicele de inflaţie anual. 

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 1 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03., respectiv 30.09. a anului în curs, începând cu data încheierii contractuluiˮ.

(5) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 1 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Restul clauzelor contractuale din contractul de închiriere, așa cum a fost preluat potrivit prevederilor art. 1 alin. (1) din prezenta hotărâre, îşi menţin valabilitatea între Municipiul Sighişoara şi domnul Albert Ioan.

Art. 2. (1) Se aprobă preluarea, începând cu data de 01.12.2024, de către domnul Turbatu Cătălin - Alexandru, a contractului de închiriere nr. 730/2006, așa cum a fost modificat și completat prin actele adiționale nr. 1/06.09.2011, nr. 2/01.09.2016 şi nr. 3/27.08.2021, având ca obiect terenul situat în municipiul Sighișoara, Aleea Margaretelor, f. nr., lot 1, în suprafață de 16,50 mp., cu destinația de teren ocupat de construcţia – garaj, ca urmare a dobândirii în proprietate a construcției, de la actualul chiriaș al terenului, domnul Grigoraş Teodor, conform contractului de vânzare - cumpărare, încheiat în data de 30.07.2024.
(2) Durata termenului de închiriere rămasă din durata iniţială de cinci ani a contractului de închiriere este de 1 (un) an şi 9 (nouă) luni, respectiv de la data de 01.12.2024 până la data de 31.08.2026, cu posibilități de prelungire, conform contractului.

 (3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 2 alin. (1) din prezenta hotărâre și va fi indexat cu indicele de inflaţie anual. 

 (4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost preluat potrivit prevederilor art. 2 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03., respectiv 30.09. a anului în curs, începând cu data încheierii contractuluiˮ.

(5) Se aprobă modificarea art. 15 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost preluat potrivit prevederilor art. 2 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Restul clauzelor contractuale din contractul de închiriere, așa cum a fost preluat potrivit prevederilor art. 2 alin. (1) din prezenta hotărâre, îşi menţin valabilitatea între Municipiul Sighişoara şi domnul Turbatu Cătălin - Alexandru.

Art. 3. (1) Se aprobă prelungirea contractului de închiriere nr. 184/1999, așa cum a fost modificat și completat prin actele adiționale nr. 1/1999, nr. 2/01.11.2009, nr. 3/31.10.2014 şi 4/31.10.2019, încheiat între Municipiul Sighişoara şi domnul Istok Mihai, având ca obiect terenul situat în municipiul Sighișoara, str. N. Bălcescu, f. nr., în suprafață de 16,50 mp., cu destinația de teren ocupat de construcţia – garaj.
(2) Durata pentru care se aprobă prelungirea termenului de închiriere este de 5 (cinci) ani, respectiv până la data de 31.10.2029, cu posibilități de prelungire, conform contractului.

(3) Cuantumul chiriei va fi actualizat conform prevederilor legale aplicabile în materie, în vigoare la data prelungirii contractului, conform art. 3 alin. (1) din prezenta hotărâre și va fi indexat cu indicele de inflaţie anual. 

(4) Se aprobă modificarea art. 7 din Capitolul IV. PREȚUL ȘI MODALITĂȚI DE PLATĂ al contractului de închiriere amintit, așa cum a fost prelungit potrivit prevederilor art. 3 alin. (1) din prezenta hotărâre, care va avea următorul conținut:

,,Plata chiriei se va face prin virament în contul proprietarului/administratorului nr. RO63TREZ47821A300530XXXX, deschis la Trezoreria Sighişoara, în numerar, la casieriile Municipiului Sighișoara sau on-line prin ghiseul.ro (Sistemul Național Electronic de Plată Online cu Cardul Bancar), semestrial, cu scadența în data de 31.03., respectiv 30.09. a anului în curs, începând cu data încheierii contractuluiˮ.

(5) Se aprobă modificarea art. 20 din Capitolul VIII. RĂSPUNDEREA CONTRACTUALĂ al contractului de închiriere amintit, aşa cum a fost prelungit potrivit prevederilor art. 3 alin. (1) din prezenta hotărâre, ţinând cont de prevederile Legii nr. 227/2015 privind Codul Fiscal, cu modificările și completările ulterioare şi ale Legii nr. 207/2015 privind Codul de procedură fiscală, cu modificările și completările ulterioare, care va avea următorul conținut:

,,Neplata chiriei la termen atrage majorări de întârziere și conduce la punerea de drept în întârziere a chiriașului, conduită ce îl îndreptățește pe proprietar/administrator să perceapă majorări de întârziere. Nivelul majorării de întârziere este de 1% din cuantumul chiriei neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv, conform prevederilor Legii nr. 207/2015 privind Codul de procedură fiscală, cu modificările și completările ulterioare.
Cuantumul majorărilor de întârziere la plată poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sensˮ.

(6) Prelungirea şi modificarea contractului de închiriere se vor face prin act adiţional.

(7) Prelungirea contractului de închiriere menţionat anterior în prezenta hotărâre se va face numai dacă chiriaşul nu figurează cu debite restante faţă de Municipiul Sighişoara, la data încheierii actului adiţional.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 171/29.11.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


